प्रदेश की भाजपा सरकार कमीशनखोरी में व्यस्त
किसान कांग्रेस ने किसानों की समस्याओं को लेकर बसई में दिया धरना
भास्कर संवाददाता | दतिया
प्रदेश की भाजपा सरकार कमीशनखोरी में व्यस्त है। मुखिया सहित सरकार के मंत्री इस काम में व्यस्त हैं। सरकार के समय में व्यापमं घोटाला हुआ। सरकार के मंत्री इसमें शामिल हैं। यह बात पूर्व विधायक राजेंद्र भारती ने कही। वह मंगलवार को कस्बा बसई में किसानों की समस्याओं को लेकर किसान कांग्रेस द्वारा आयोजित धरना प्रदर्शन को बतौर मुख्य अतिथि संबोधित कर रहे थे। धरने के बाद कांग्रेसियों ने राज्यपाल के नाम एक ज्ञापन तहसीलदार को सौंपा। धरने की अध्यक्षता नंदराम पटेल ने की।
धरने को संबोधित करते हुए पूर्व विधायक भारती ने कहा कि भाजपा सरकार में किसान परेशान है। धरने को संबोधित करते हुए वक्ताओं ने मंत्री डॉ. मिश्रा के साथ प्रदेश की भाजपा सरकार पर निशाना साधा। धरने के बाद राज्यपाल के नाम प्रशासन को एक आठ सूत्रीय ज्ञापन सौंपा गया। जिसमें सूखे के कारण खरीफ फसल में हुए नुकसान का मुआवजा बगैर भेदभाव के किसानों को देने, बिजली बिल में आकलित खपत बंद करने, रबी फसल के लिए किसानों को मुफ्त बिजली देने, बसई व हसनपुर में नहर शुरू करने, किसानों का खाद बीज सोसाइटियों से दिलाने, मुख्यमंत्री कन्यादान योजना के तहत हितग्राहियों को 25 हजार की राशि नकद देने, सामाजिक सुरक्षा पेंशन व खाद्यान्न का सही वितरण कराने की मांग प्रमुखता के साथ ही गई। इस अवसर पर सुरेश झा, सूर्य प्रताप सिंह, साहब सिंह यादव, राधावल्लभ सरवरिया, पातीराम पाल, सोनू तिवारी, अंकुर खरे, राजाराज झा आदि प्रमुख रूप से उपस्थित रहे।
किसान कांग्रेस के धरने को संबोधित करते हुए पूर्व विधायक राजेन्द्र भारती।
hin_Deva hin_Deva bho_Deva hin_Deva hin_Deva awa_Deva